kardosdrur/scandi-wiki huggingface dataset:
Sport i Storbritannien

Af sportsgrene i Storbritannien er fodbold den som har størst udbredelse og er mest populær, med undtagelse af Wales, hvor rugby er størst. Cricket er også populært, særligt i England, samt i tidligere britiske kolonier som Indien og Australien. Andre udbredte sportsgrene er snooker, atletik, fægtning, motorsport og hestevæddeløb. Gælisk fodbold spilles i Nordirland.

Flere store sportsgrene har eller antages at have sit ophav i Storbritannien, blandt andet fodbold, rugby, golf, cricket, tennis og boksning.

Fodbold 

Globalt set har moderne fodbold udviklet sig fra traditionel britisk fodbold i det 19. århundrede. Fodbold er den største sport i Storbritannien med stor margin, noget som ofte er set på som en trussel for andre sportsgrene. Sportens overordnede forbund er i England The Football Association (FA) (tilsvarer Dansk Boldspil-Union i Danmark), og tilsvarende i Skotland, Wales og Nordirland. Disse styrer de respektive landshold, reglerne og ligaenes kampopsætning.

England 

Klubfodbold er organiseret separat efter hvert land i Storbritannien. England har et ligasystem som inkluderer flere tusind hold. I de fire øverste divisioner spilles der professionel fodbold. FA Premier League er den øverste division med de 20 bedste hold i England, og desuden den rigeste i hele verden. De tre andre divisioner er også drevet af FA og inkluderer 72 forskellige hold. England har over 100 professionelle hold, mere end noget andet land i Europa.

De to hovedturneringer i England er FA Cup og League Cup. FA Cup er åben for alle hold i England, uanset niveau, mens League Cup (kendt som Carling Cup) kun er for holdene i de fire øverste divisioner.

Skotland 

I Skotland har man et lignende system, men i mindre skala. Den øverste division, Scottish Premier League (SPL), har i de senere år været domineret af Rangers F.C. og Celtic F.C.. Sidstnævnte har betydelig større økonomiske og sportslige ressourcer end de andre klubber. Et niveau under SPL ligger Scottish Football League, som er tre forskellige divisioner med totalt 30 klubber. Nogle af disse er imidlertid ikke professionelle. De to største cuper i Skotland er Scottish Cup og Skotske Liga Cup.

Wales 

Den øverste division i Wales er League of Wales. Denne er ikke særlig stor da rugby er deres nationalsport og de top tre walisiske klubber spiller i det engelske ligasystem. De største cuper er Welsh cup og FAW Premier Cup.

Nordirland 

I Nordirland er hovedligaen Irish Football League, som trods sit navn, kun er for klubber i Nordirland. Systemet har tre divisioner.

Hver sæson kvalificerer de bedste i sin liga sig til UEFA Champions League og UEFA Cup, to af de mest prestigefyldte turneringer i verden. Både hold fra England og Skotland har vundet af disse turneringer.

De fire nationer konkurrerer individuelt i international fodbold. Den allerførste internationale fodboldkamp var mellem Skotland og England i 1872. Den eneste store internationale præstation for Storbritannien var VM i fodbold 1966, som blev vundet af værtsnationen England.
P.G. Wodehouse

Sir Pelham Grenville Wodehouse, P.G. Wodehouse (15. oktober 1881 i Guildford i Surrey – 14. februar 1975 i Southampton, New York, USA) var en engelsk forfatter. Han er kendt for sine humoristiske romaner om livet i England i 1900-tallets første tiår. Han var berømt for sin humor og sit sprog med mange referencer til Bibelen, filosoffer og forfattere.

Liv
Wodehouses far var britisk dommer i Hong Kong, men sønnen blev født i Guildford i England under moderens ophold der.

Selv om Wodehouse og hans forfatterskab anses for noget af det mest britiske, man kan forestille sig, levede han en stor del af sit liv uden for Storbritannien, dels i USA fra 1914 til 1934 og dels i Frankrig fra 1934 til 1940. Fra 1955 levede han igen i USA til sin død. I 1934 flyttede Wodehouse til Frankrig for at undgå britisk/amerikansk dobbeltbeskatning af sine indtægter. Da den tyske invasion af Frankrig begyndte den 10. maj 1940, valgte Wodehouse at blive boende i Toquet i det nordvestligste hjørne af Frankrig. Som statsborger fra en fjendtlig nation blev han interneret, først i Belgien og senere i byen Tosk i Øvreschlesien (nu Toszek i Polen). Medens Wodehouse var interneret i Tosk, blev han overtalt til at medvirke i tyske radioudsendelser rettet mod USA, som på det tidspunkt endnu ikke var krigsførende. Dette medførte, at Wodehouse efter afslutningen af 2. Verdenskrig i Storbritannien blev betragtet som tysk kollaboratør, og blev lagt for had af en stor del af den britiske offentlighed. I 1955 valgte han at flytte til USA. Først kort før sin død blev han taget til nåde og blev tildelt den britiske orden OBE (Order of the British Empire).

Værk
Wodehouse skrev over 90 fortællinger, drejebøger og humoristiske romaner, herunder en hel serie romaner om den naivt-tåbelige engelske adelsmand Bertie Wooster og hans tjener Jeeves samt Blandings Castle-serien om Lord Emsworth og hans præmieso "Kejserinden af Blandings". Stort set alle Wodehouses bøger er oversat til dansk.

Nogle af historierne om Bertie Wooster og Jeeves er blevet filmatiseret med Hugh Laurie som Bertie og Stephen Fry som Jeeves.

Ud over romanerne og fortællingerne skrev Wodehouse også digte, sange og tekster til skuespil.

En fuldstændig oversigt over alle på dansk udkomne bøger af P.G. Wodehouse kan findes på nedenstående hjemmeside.

Eksterne links 
 http://www.sherlockiana.dk/hjemmesider/Ego/wodehouse/pgw%20paa%20dansk/pgw%20paa%20dansk.htm 
 wodehouse.org

Romanforfattere fra England
Engelsksprogede forfattere
Romanforfattere fra Storbritannien
Humorister fra Storbritannien
Tim Kring

Tim Kring, født 16. september 1990, dansk vægtløfter i 77 kg vægtklassen. 

I 2018 kom han med i Dansk Vægtløftnings-Forbunds OL-trup, og i var han nr. 36 på verdensrangslisten.

Baggrund 
Han startede til fodbold som 4 årig og da han blev 6 år, afløste han det med badminton. Han placerede sig hurtigt godt oppe i toppen af den danske rangliste og med svingende præstationer og diverse skader, fortsatte han med, at ligge godt placeret. I efteråret 2005 prøvede han vægtløftning som supplement til badminton. Han stoppede med badminton som spiller pga. en kronisk underbens lidelse, Kronisk Compartment syndrom). Han er dog stadig aktiv badmintontræner.

Skole 
Til daglig går han på CPH WEST i Ishøj.

Resultater 
 1.plads 2006 DM Ungdom 69 Kg klassen.
 1.plads 2006 DM Ungdomsfemkamp 15-16 år.
 1.plads 2007 DM Ungdom 69 kg klassen.
 1.plads 2007 DM Ungdomsfemkamp 69 kg klassen.
 1.plads 2007 DM Junior 77 kg klassen.
 1.plads 2008 DM Senior 77 kg klassen.
 1.plads 2008 Nordiske Junior Mesterskaber 77 kg klassen.
 1.plads 2009 DM Senior 77 kg klassen.
 1.plads 2009 DM Junior 77 kg klassen.
 1.plads 2009 Nordiske Junior Mesterskaber 77 kg klassen. (Vandt samtidig titlen "Nordens bedste Junior løfter 2009")
 1.plads 2010 DM Junior 77 kg klassen.
 1.plads 2010 Nordiske Junior Mesterskaber 77 kg klassen.
 1.plads 2011 DM Senior 77 kg klassen.

Danske Rekorder 
 Træk Junior 77 kg klassen. 
 Stød Junior 77 kg klassen.
 Stød Senior 77 kg klassen.
 Total Junior 77 kg klassen.

Personlige Rekorder 
 Træk: 128.0 Kg 
 Stød: 166.0 Kg 
 Tokamp: 294.0 Kg 
 Front Squat: 200.0 Kg
 Back Squat: 220.0 Kg

Referencer

Eksterne henvisninger 
http://www.weightlifting.dk

Vægtløftere fra Danmark
Inderlavning

En inderlavning er en fordybning i landskabet dannet under en gletsjer.

Glacialmorfologi
Lee Chaolan

Lee Chaolan er en fiktiv figur, som stammer fra Tekkenspil-serien

Historie 

Tekken:
Lee deltager for at vinde over sin storebror Kazuya Mishima.

Tekken 2:
Opsat på at vinde Mishima Zaibatsu, deltager han i The King of Iron Fist Tournament 2. 

Tekken 4:
Efter at have hørt om Kazuya's død slår Lee sig ned i Bahamas. Efter 20 år hører han at Kazuya deltager i The King of Iron Fist Tournament 4, for endnu engang at vinde over Kazuya.

Tekken 5:
Efter Heihachi's død planlægger Lee at tage over Mishima Zaibatsu. Men da han finder ud at Kazuya, ikke er den som har overtaget det tager han hjem.

Tekken 6 

Lee tog del i the King of Iron Fist Tournament 5 ved at prøve på at tage hævn Kazuya Mishima.  Men den der havde åbnet denne turnering var ikke Kazuya, men Jinpachi Mishima, og Lee, efter at få den oplysning mistede interresen i turneringen og kom tilbage til han villa i Bahamas.

Lidt tid efter bragte, MFG, ledet af Jin Kazama verden i kaos, og omkring den samme tid blev G Corporation en stor organitasion. Overrasket at G Corporation’s pludselige militære handlinger, begyndte Lee, at lave privat eftersøgning med resutatet af at han opdagede, Kazuya var blevet lederen G Corporation bag lukkede døre.

Efter at have fundet ud af at Kazuya hamselv, ville tage del i The King of Iron Fist Tournament 6, deltog Lee i The King of Iron Fist Tournament 6 ved at prøve på at komme tæt på Kazuya.

Eksterne henvisninger 
Tekkenpedia – Lee Chaolan

Figurer fra Tekken

ko:철권 등장인물 목록#리 차오랑
Super Mario Land

er et platformspil udviklet og udgivet af Nintendo til den bærbare spillekonsol Game Boy. Spillet blev udgivet 21. april 1989 i Japan, 30. august 1989 i Nordamerika og 28. september 1990 i Europa.

Spillet markerede starten på Marios optræden på Game Boy og har solgt over 18 millioner eksemplarer i alt. Dette gør spillet til det tredjebedst sælgende spil i Mario-serien.

Referencer

Eksterne henvisninger 
 

Land
Computerspil fra 1989
Nintendo-spil
Game Boy-spil
Platformspil
Virtual Console-spil til Nintendo 3DS
Hinterer Brochkogel

Hinterer Brochkogel () er med 3.628 meter det tredjehøjeste bjerg i Weißkamm i Ötztal Alperne i den østrigske delstat Tyrol. Fra toppen af bjerget går snedækkede udløbere mod nord, sydøst og sydvest, og også toppen er dækket af evig sne. Den første beskrevne bestigning fandt sted den 2. august 1858, da turisten Albert Wachtler og bjergføreren Leander Klotz nåede toppen.

Beliggenhed 
Hinterer Brochkogel ligger godt 8 kilometer i luftlinje sydsydvest for Mittelberg i Pitztal. Nabotoppe er mod øst, adskilt af Mitterkarjoch (3.468 m), Østrigs næsthøjeste bjerg, Wildspitze med 3.772 meters højde, mod syd , adskilt af Vernagtjoch (3.400 m) det 3.565 meter høje Vorderer Brochkogel og mod vest, adskilt af Brochkogeljoch (3.423 m) die Petersenspitze på 3.484 meters højde. Hinterer Brochkogel er helt omgivet af gletsjere. Mod nord ligger gletsjeren Taschachferner, mod sydøst Mitterkarferner og mod sydvest Hochvernagtferner.

Literatur og kort 
 Walter Klier, Alpenvereinsführer Ötztaler Alpen, München 2002, 
 Alpenvereinskarte 1:25.000, Blatt 30/1 Ötztaler Alpen, Gurgl

Eksterne henvisninger 

 Rutebeskrivelse

Bjerge i Østrig
Nordtyrol
Bjerge i Alperne
Conan the Barbarian (film)

Conan the Barbarian er en amerikansk fantasyfilm fra 1982 instrueret af John Milius. Filmen er skrevet af Oliver Stone og John Milius. Den er baseret på historier fra 1930'erne af Robert E. Howard som skabte figuren Conan the Barbarian.

Conan the Barbarian har Arnold Schwarzenegger og James Earl Jones i hovedrollerne, og fortæller historien om en ung barbar (Schwarzenegger) som søger hævn for drabet på sine forældre over Thulsa Doom (Jones), som er leder af en slangekult.

Filmen anses som Arnold Schwarzeneggers gennembrudsrolle.

Eksterne Henvisninger 

Fantasyfilm fra USA
Amerikanske film fra 1982
Eventyrfilm fra USA
Actionfilm fra USA
Kazuya Mishima

Kasuya Mishima er en fiktiv figur, som stammer fra Tekkenspil-serien

Tekken:
Kazuya deltager for at få hævn over sin far Heihachi Mishima, fordi han kastede Kazuya ud over en klippe som dreng.

Tekken 2:
Kazuya vil fastgøre sin position og annoncerer The King of Iron Fist Tournament 2. 

Tekken 4:
Efter at blive kaste i en vulkan af sin far ved enden af Tekken 2. Blev Kazuya genoplivet af G Corporation, nu hvor Heihachi er leder igen deltager Kazuya.

Tekken 5:
Efter næsten af dø sammen med Heihachi, planlægger Kazuya at tage hævn over dem der står bag.

Forhold 

Heihachi Mishima – Far

Kazumi Mishima - Mor

Jin Kazama – Søn

Jinpachi Mishima – Farfar

Jun Kazama – Kone

Lee Chaolan – Adopterede bror

Devil – Alter ego

Angel – Repræsenterer Kazuyas gode side

Paul Phoenix – Rival

Bruce Irvin – Kazuyas bodyguard i Tekken 2

Ganryu –  Kazuyas bodygaurd i Tekken 2

Eksterne henvisninger 
Tekkenpedia – Kazuya Mishima

Figurer fra Tekken
Schneeberg (Niederösterreich)

Schneeberg er det højeste bjerg i Niederösterreich med en højde på 2.076 m og det østligste bjerg i Alperne på over 2.000 meter. Det er et karakteristisk kalkstensmassiv hvor tre af siderne er bratte.

Schneeberg er en del af de Nordlige kalkalper i grænseområdet mellem Niederösterreich og Steiermark i den østlige del af Østrig. Schneeberg og bjerget Rax (2.007), som ligger 13 km mod sydvest, regnes som Wiens lokale bjerge (Hausberge). Dette rige karstplateau har givet drikkevand til Wien via en 120 km lang vandledning siden 1873, og det hævdes, at dette er det bedste drikkevand i verden.

På klare dage kan man se Schneeberg fra dele af Wien, som ligger 65 km derfra (i luftlinje), med de snedækkede sletter som strækker sig ned fra de nordlige bjergsider selv om sommeren.

En tandhjulsbane, Schneebergbahn, som er over 100 år gammel, går op til omkring 1.800 meter og forkorter længden af en vandretur til toppen til en time eller to.

Kildehenvisninger

Eksterne henvisninger 

 Webkamera fra Losenheim og Puchberg 
 Webkamera fra: Schneeberg – Fischerhütte, Damböckhaus, Losenheim

Bjerge i Alperne
Bjerge i Østrig
Nordlige kalkalper
Miranshah-luftangrebet

Miranshah-luftangrebet fandt sted fredag den 12. september 2008 i Miranshah i Nordwaziristan i de Føderalt Administrerede Stammeområder (FATA) i Pakistan. Det var led i en serie af angreb, hvis mål er formodede oprørere, og det blev udført af et Ubemandet fly fra United States Air Force. Optrapningen af amerikanske angreb siden slutningen af august, udnytter det magt-tomrum som Pervez Musharrafs fald fra magten den 18. august 2008 har medført. Missilerne ramte to bygninger – i den ene blev tre kvinder og to børn dræbt, og i den anden døde syv Taliban oprørere.

Præsident George W. Bush havde forud udstedt en hemmeligstemplet ordre, som autoriserede amerikanske angreb mod militante i Pakistan, uden først at indhente tilladelse fra Islamabad. 

Missil angreb har traditionelt fremkaldt vrede følelser, som Pervez Musharrafs modstandere brugte til at sætte ham fra magten. Mange af disse modstandere har nu plads i regeringen , hvilket giver den en bredere politisk støtte og færre højt-profilerede kritikere.

Stigningen i angreb i september måned har oprørt Pakistans militærfolk og regeringsembedsmænd, som udtaler, at de alvorligt svækker deres indsats mod oprørerne.

Angrebet fandt sted på samme tid som amerikanske og internationale styrker bekrigede Taleban og Al-Queda tæt ved over grænsen i Afghanistan. Pakistan har gentagne gange gjort opmærksom på, at det ikke vil tillade fremmede styrker på dets territorium og at det med al kraft vil forsvare dets suverænitet. Pakistans synspunkt er, at angreb ind over grænsen ikke er den bedste måde at udkæmpe "krigen mod terror."

Se også 

Krigen i Nordvest Pakistan

Noter 

Luftangreb
Waziristan
Giuseppe Mazzini

Giuseppe Mazzini (22. juni 1805 i Genova – 10. marts 1872 i Pisa) var en italiensk politiker og revolutionær. Mazzini dannede i 1831 den hemmelige organisation La Giovine Italia som skulle virke for en samling af Italien og dannelsen af en italiensk republik.

Mazzini dannede i 1849 et kortlivet triumvirat sammen med Carlo Armellini og Aurelio Saffi.

Eksterne henvisninger 
 

Politikere fra Italien
Personer fra Genova
Näsbyholm slot

Näsbyholm (før 1658 ) er et slot i det tidligere Gerslev Sogn (), Vemmenhøj Herred, Skåne.

Slottets historie 
Oprindeligt lå Näsbyholm på en ø i Näsbyholm Sø, men øen blev halvø ved en opdæmning i 1872. 

Den først kendte ejer var ridderen Jens Nielsen Galen, far til ærkebiskop Peder Jensen Galen, død 1355. Tuve Andersen Galen solgte godset i 1409 til ærkebiskop Jakob Gertsen Ulfstand i Lund. Derefter tilhørte det Lunds Stift.

Slottet var stærkt befæstet og bestod af tre bygninger omkring en gårdsplads. Den midterste bygning var et stenhus med et firkantet tårn med tykke mure. Det blev bygget af ærkebiskop Birger Gunnersen i slutningen af 1400-tallet. Sidefløjene var af bindingsværk. En vindebro forbandt øen med fastlandet. 

Ved reformationen kom det i 1536 i kronens eje og blev forlenet, indtil Steen Clausen Bille i 1574 erhvervede ejendommen ved et bytte. Ved ægteskab kom den til slægten Beck, og i 1744 ved arv til den danske kaptajn Christian Henrik von Finecke, som i 1756 gjorde Näsbyholm til fideikommis. Ved ægteskab kom det til Conrad von Blixen.

I 1860'erne blev det gamle slot nedrevet og et større beboelsesbygning opført. Efter en brand i 1955 blev der bygget en ny hovedbygning og i 1994 tilføjedes en østlig fløj.

Trivia 
 Hans og Bror von Blixen-Finecke er opvokset på Näsbyholm.

Ejere af Näsbyholm

Fodnoter

Ekstern henvisning 
 Sylve Åkesson: Om Näsbyholms slott 

Slotte i Skåne
Næsbyholm (flertydig)

Næsbyholm kan henvise til flere stednavne:
 Næsbyholm (Sjælland) – et slot i Næsby Sogn på Sjælland.
 Næsbyholm (Skåne) – en herregård i Gerslev Sogn i Skåne.
Culture KidZ

Culture KidZ er et dansk kulturprojekt for børn og unge. Projektet opstod i København i 2002. Kulturhuset Kapelvej 44 var i starten projektets hjemsted. Senere udvidede projektet til også at have aktiviteter på Østerbro, Vanløse og Islands Brygge. 

Aktiviteterne er oftest undervisningsforløb og kulturarrangementer. I 2005 kom Culture KidZ StreetZ til. StreetZ er et gadeprojekt for børn og unge, fortrinsvis på Nørrebro. Aktiviteterne i dette projekt er Panna+ (som er et to-personers fodboldspil på en speciel ottekantet bane.), hiphop-dans, breakdance og gadeaktiviteter. Projektet modtager støtte fra Integrationsministeriet, Københavns Kommune og EU.

Dansk kultur
Dreiländerspitze

Dreiländerspitze er et af de højere bjerge i bjergkæden Silvretta. Grænserne mellem Schweiz og delstaterne Vorarlberg og Tyrol i Østrig krydser toppen, og derfor har bjerget fået navnet Dreiländerspitze, som betyder Trelandstoppen.

Bjerge i Østrig
Bjerge i Alperne
Bjerge i Schweiz
Fluchthorn

Fluchthorn er den næsthøjeste bjergtop i Silvretta-bjergkæden, på grænsen mellem Østrig og Schweiz. Det består af tre toppe, hvor den sydligste var den højeste med 3.399 m. Den laveste er 3.309 m, mens den i midten er 3.397 m.

Den sydlige top kollapsede i et massivt jordskred, der fandt sted den 11. juni 2023 omkring kl. 15.30 CEST.

Bjerge i Østrig
Bjerge i Schweiz
Bjerge i Alperne
Hvid elefant

En hvid elefant er en dyr ting, som ejeren ikke kan skille sig af med, og som koster mere i drift og vedligeholdelse, end den indbringer i form af indtægter eller nytte.

Baggrund 
Begrebet stammer fra de hellige hvide elefanter, som blev holdt af sydøstasiatiske monarker i Burma, Thailand, Laos og Cambodia. At eje en hvid elefant blev opfattet (og bliver det stadig i Thailand og Burma) som et tegn på, at monarken regerede riget retfærdigt og var velsignet med fred og velstand. Traditionen stammer fra myter i de hellige skrifter, som forbinder en hvid elefant med Buddhas fødsel, da hans moder efter sigende skulle have drømt om en hvid elefant, som gav hende en lotusblomst, et symbol på visdom og renhed, natten inden hun fødte. Da dyrene blev anset for hellige, og loven beskyttede dem mod arbejde, var det både godt og skidt at modtage en hvid elefant fra en monark: Godt fordi dyret var helligt og et tegn på kongens gunst, og skidt fordi dyret skulle passes og ikke kunne sættes til at bestille noget, der modsvarede udgiften ved at passe det.

I Østrig bruges udtrykket "Weißer Elefant" om medarbejdere, der ikke er til megen anvendelse på deres arbejdsplads, men på den anden side er svære at afskedige.

Moderne brug 
Udtrykket "en hvid elefant" bliver i dag brugt om fejlslagne projekter. Det kan f.eks. være projekter, som ikke er forankret i lokalsamfundet, som er for store i forhold til det faktiske behov, eller som er baseret på teknologi, som ikke er udviklet eller anvendelig.

Eksempler på projekter omtalt som "hvide elefanter" 
 Et antal lufthavne, bl.a. Aeropuerto de Ciudad Real ved Madrid og Aéroport international Montréal-Mirabel ved Québec i Canada.
 Det olympiske stadion i Montreal
 Kirken Sagrada Família i Barcelona.
 Jetjageren F-35 Lightning II, også kaldet Joint Strike Fighter.
 DSB's IC4-tog.

Referencer 

Metaforer
Gaisberg (Salzburg)

Gaisberg er et bjerg øst for Salzburg i Østrig. Det hører til Osterhorngruppen, der er en del af de Nordlige kalkalper, mellem Lammertal og Wolfgangsee. Det går en bussrute fra Salzburg til bjerget, som er et populært vintersportssted, men som også kan tilbyde andre fritidsaktiviteter som vandreture, bjergcykling og paragliding. På toppen af bjerget står en 100 m høj TV- og radiosender, som blev bygget i 1956. Fra 1887 til 1928 gik der en tandhjulsbane, Gaisbergbahn, fra byen og til toppen af bjerget, men i 1929 blev den nedlagt da man byggede vej til toppen.

Gaisbergrennen 
Gaisbergrennen var et bil- og motorcykelløb som fandt sted i årene fra 1929 og 1969, som en del af Europæisk mesterskab i bakkeløb. Det første løb foregik 8. september 1929 med 83 deltagere. Flere kendte Formel 1-kørere og andre motorkørere har deltaget i løbet.

I 2003 startede man det igen som veteranbilløb under navnet "Gaisbergrennen für historische Automobile", og i 2004 fejrede det 75-års jubilæum.

Eksterne henvisninger 

 Webkamera fra toppen af Gaisberg. 
 Historisk film fra motorcykelløbet i 1933 
 Paraglidinginformation 

Bjerge i Østrig
New journalism

New journalism eller fortællende journalistik er en skrivegenre indenfor den journalistiske verden, som dukkede op i 1960'erne og 1970'erne. I new journalism benytter man sig både af faktuelle oplysninger og fiktion; denne sammenblanding kaldes faktion.

Fortællende journalistik er genremæssigt en sammensmeltning af de fiktive/feature genrers fortællerteknikker - men med journalistens forpligtelse til virkeligheden.

Denne genre er ikke bare en genre, men også en arbejds- og skrivemetode. Det betyder, at journalisten både i research og tekst optræder neutralt, eller 'som fluen på vægen'. Med andre ord er journalisten en iagttager, der ikke tager del i begivenhederne og som ikke giver sig til kende på anden måde end gennem fortællerstemme og -position. 

Objektivitet og facts var sat i højsædet i den etablerede journalistik, man kommenterede ikke begivenhederne, og det var de ydre, nøgternt registrerbare ting, der blev beskrevet. Sjældent begav man sig ind på hverdagsfolkets territorium.

Eksterne henvisninger 
 Erik Damgaard & mulighedernes monster – dansk New Journalism 
 http://www.avisnet.dk/AvisNET/application.do?command=getDocument&documentId=C2EA087A09BD0EE3C12573F3004D2523 

Journalistik
Cornell University

Cornell University er et privat universitet i Ithaca, New York, USA. 

Universitetet, der blev grundlagt i 1865 af Ezra Cornell og Andrew Dickson White, har såkaldt land grant-status og er medlem af Ivy League. I 2006 havde universitetet 19.639 studerende, hvoraf omkring en femtedel er udenlandske studerende.

I 2001 etablererede universitetet en medicinuddannelse i Qatar.

Eksterne henvisninger 

 Cornell Universitys hjemmeside

Universiteter i New York
Ivy League
University of Dublin

University of Dublin (irsk: Ollscoil Átha Cliath, latin: Universitas Dubliniensis) er et universitet i Dublin, Irland. Universitetet blev grundlagt i 1592 efter kongelig resolution fra Elizabeth I og er dermed Irlands ældste universitet og et af de syv ældste i den engelsktalende verden udenfor det nuværende Storbritannien. Universitetet blev skabt efter forbillede fra Oxford og Cambridge.

I dag er universitetet Irlands førende – f.eks. har The Times' uddannelsestillæg kåret det til det 53. bedste i verden, hvilket er højere end noget andet universitet fra Irland eller Nordirland. Universitetet har omkring 15.000 indskrevne studerende.

University of Dublin er medlem af Coimbra-gruppen, der fra Danmark tæller Aarhus Universitet.

Eksterne henvisninger 
 University of Dublins hjemmeside

Universiteter i Irland
Etableret i 1592

it:University of Dublin